Wale fir d'Europäescht Parlament 2019 (Lëtzebuerg)

Bei de Wale fir d'Europäescht Parlament 2019 goufen déi sechs Deputéiert gewielt, déi Lëtzebuerg am Europäesche Parlament fir d'Sëtzungsperiod 2019-2024 vertrieden.

Si goufen de 26. Mee 2019 ofgehalen, parallel zu deenen an den aneren EU Länner.

Am Ganzen hu 60 Kandidaten op de Lëschte vun 10 Parteie kandidéiert.

Parteien
Den 28. Mäerz 2019 goufen d'Nummere fir déi 10 Lëschten, déi bei den Europawalen untrieden, ausgeloust, mat dësem Resultat:"Europawalen: 10 Lëschtennummere verdeelt." rtl.lu, Update: 28.03.2019 12:45. 

Lëscht 1: DP
Lëscht 2: Piratepartei Lëtzebuerg
Lëscht 3: déi Konservativ
Lëscht 4: KPL
Lëscht 5: déi Lénk
Lëscht 6: Volt
Lëscht 7: déi gréng
Lëscht 8: LSAP
Lëscht 9: ADR
Lëscht 10: CSV

 Walplakater vun de Parteien 

 Wal 
Nom lëtzebuergesche Walgesetz däerf all Wieler maximal sou vill Stëmme ofginn, wéi Sëtz ze verdeele sinn, deemno 6. Déi kënnen all un eng Partei goen (duerch d'Schwäerze vum Rondel iwwer der Lëscht), oder u verschidde Kandidate verdeelt ginn (maximal 2 Stëmme pro Kandidat), déi op der selwechter oder op verschiddene Lëschte stinn.

D'Wale fir d'Europaparlament sinn zu Lëtzebuerg obligatoresch fir Wieler tëscht 18 a 75 Joer. Och Bierger vun aneren EU-Staaten, déi op d'mannst 2 Joer zu Lëtzebuerg wunnen, kënne sech op d'Wielerlëschten androen a matwielen. Si dierfen dann awer net och nach am Land wou se hierkommen wielen.

 Resultat

Am Eenzele kruten d'Parteien déi heite Resultater:
Europawal zu Lëtzebuerg 2019 Partei Europapartei Fraktioun am EP Prozent vun de Stëmmen Verännerung Sëtz VerännerungDemokratesch Partei (DP)ALDEex-ALDE-Fraktioun 21,44% -3,89% 2 +1Chrëschtlech-Sozial Vollekspartei (CSV)EVPEVP-Fraktioun 21,2 % -16,4% 2 -1Déi GréngEGPGréng/EFA-Fraktioun 18,91% +3,90% 1 ±0Lëtzebuerger Sozialistesch Aarbechterpartei (LSAP)SPES&D-Fraktioun 12,19% +0,44% 1 ±0Alternativ Demokratesch Reformpartei (ADR)AECR— 10,04%  +2,51% 0 ±0Déi LénkEL— 4,83% -0,93% 0 ±0Piratepartei LëtzebuergPPEU— 7,7% +2,7% 0 ±0 Volt Lëtzebuerg Volt Europa 2,11% +2,11% 0 —Kommunistesch Partei Lëtzebuerg (KPL) 1,14% -0,35% 0 ±0Déi Konservativ 0,53% +0,53% 0 ±0Total100,0—6—

D'Sëtz ginn an enger éischter Auszielung un d'Parteie verdeelt. Eréischt da gëtt gekuckt, wéi d'Reiefolleg vun de Kandidaten an der Partei ass.

An dësem Fall war dat d'DP, d'CSV an déi Gréng. D'Reschtsëtzer goungen un d'LSAP, d'DP an d'CSV.https://elections.public.lu/content/dam/elections/fr/elections-europeennes/2019/RECENSEMENT-GENERAL-2019.pdf

Gewielt goufen
 Charles Goerens, DP, 97.584 Stëmmen
 Christophe Hansen, CSV, 62.732
 Tilly Metz, déi gréng, 55.465
 Monica Semedo, DP, 50.954
 Isabel Santos-Lima, CSV, 49.582
 Nicolas Schmit, LSAP, 39.152

Am Dezember 2019 ass de Marc Angel fir den Nicolas Schmit nogeréckelt, nodeems dee Member vun der Europäescher Kommissioun gouf. Am Oktober 2023 huet dunn d'Martine Kemp de Christophe Hansen ersat, nodeems dee bei de Chamberwale vum 8. Oktober 2023 am Bezierk Norden an d'Chamber gewielt gi war.

Portraiten

 Kuckt och 
 Lëscht vun de lëtzebuergeschen Europadeputéierten (1979 bis haut).
 Wale fir d'Europäescht Parlament 2019

 Um Spaweck 

Inoffiziellt Resultat vun de Wale fir d'Europäescht Parlament zu Lëtzebuerg

2019
Kategorie:2019